Busthirseslekta

arabiabusthirse (Setaria adhaerens)
 kinabusthirse(Setaria faberi)
 stor busthirse (Setaria italica)
 Setaria palmifolia
 kjevlebusthirse (Setaria parviflora)
 blå busthirse(Setaria pumila)
 vrang busthirse (Setaria verticillata)
 Setaria verticilliformis
 grønn busthirse (Setaria viridis)

Busthirseslekta (Setaria) er ei slekt i grasfamilien.

Artene er ett- eller flerårige. Stråene er 10–320 cm høye og urteaktige. Bladene er linje- til lansettformede. Slirehinna har en hårkrans. Alle artene i slekta har C4-fotosyntese. Blomsterstanden er et sylindrisk aks. Småaksene har to blomster der den øvre er tvekjønnet og den nedre hannlig eller steril. Nederst på småakset sitter lange, rue snerp, som det henvises til i både det norske og det vitenskapelige navnet.

Utbredelsen omfatter alle tropiske, subtropiske og varmt tempererte strøk. De fleste vokser på middels fuktige steder i sol eller skygge. Ingen arter vokser egentlig naturlig i Norge, men grønn busthirse (S. viridis) har vært så lenge i landet at den er oppført på Norsk rødliste for arter. Flere andre arter er mer eller mindre tilfeldige ugras.

Slekta har en viss økonomisk betydning. Mange er plagsomme ugras, mens andre er viktige beitegras i kultur- og naturbeite. Stor busthirse (S. italica) dyrkes for frøene og Setaria palmifolia som både prydplante og grønnsak.

Litteratur

Eksterne lenker 
 

Gressfamilien